Nicola Larini je upokojeni italijanski dirkač Formule 1, kjer je debitiral v sezoni 1987, toda vse do sezone 1994 je z letom premora v sezoni 1992 dirkal za nekonkurenčna moštva. Takrat je dve dirki dirkal s Ferrarijem in na Veliki nagradi San Marina z drugim mestom osvojil daleč največji uspeh kariere. Nato ni dirkal vse do sezone 1997, ko pa je moral po petih dirkah in enem šestem mestu zaradi nesoglasij s Petrom Sauberjem zapustiti moštvo Sauber.